पद्म विभूषण
पद्म विभूषण सम्मान भारत सरकार द्वारा दिया जाने वाला दूसरा उच्च नागरिक सम्मान है, जो देश के लिये असैनिक क्षेत्रों में बहुमूल्य योगदान के लिये दिया जाता है। यह सम्मान भारत के राष्ट्रपति द्वारा दिया जाता है। इस सम्मान की स्थापना 2 जनवरी 1954 में की गयी थी। भारत रत्‍न के बाद यह दूसरा प्रतिष्ठित सम्मान है। पद्म विभूषण के बाद तीसरा नागरिक सम्मान पद्म भूषण है। यह सम्मान किसी भी क्षेत्र में विशिष्ट और उल्लेखनीय सेवा के लिए प्रदान किया जाता है। इसमें सरकारी कर्मचारियों द्वारा की गई सेवाएं भी शामिल हैं।
मातृश्री मीडिया पुरस्कार
मातृश्री मीडिया अवार्ड : पत्रकारिता के विभिन क्षेत्रों में उत्कृष्ट कार्यों के लिए दिए जाने वाले पुरुस्कारों की एक श्रंखला जिसकी शुरूआत भारत में इमरजेंसी के दिनों से हुई. १९७६ से लगातार ये पुरूस्कार प्रति वर्ष नई दिल्ली में प्रिंट एवं इलेक्ट्रॉनिक मीडिया से जुड़े २५ उत्कृष्ट पत्रकारों को दिया जाता है। चंद वर्षों से ये पुरूस्कार १ भारतीय फिल्म को भी दिया जाता है। इस पुरूस्कार के संयोजक दिनेश शर्मा हैं जो स्वयं भी एक पत्रकार हैं